JohanHeinsen/ENO huggingface dataset:
Aarhuus Stifts-Tidende, 1800-10-29
Byggryn og Erterne eller Bønnerne blive Aftenen i Forveien satte iblød i Vand i en Potte. 5 Timer for Maaltidet bliver Potten med det derværende sat over Jlden og tildækket saa godt som mueligt. Jlden maae ikke ligge ved Siden, men lige under Potten og ikke meer Jld, end som der behøves til en sagte Kogning ligeledes kan man og formindske den efterhaanden, naar Suppen har begyndt at koge. En flad Potte, naar den slutter godt, fordrer mindre Jld, end en dyb af samme Jndhold. Naar Massen har kogt langsom i 2 til 2 en halv Time, kommer man de skrællede Kartofler og Saltet deri. Det i smaae Stykker hakkede Flesk, Kiød eller Sild lægger man efter en Times Forløb deri. En fierdedeel Time for man øser op, kommer man Ediken i. Brødet, som er skaaret i smaae Stykker eller ristet, lægges paa Tallerkenen, hvorpaa Suppen skal øses. Dersom der ikke er en dobbelt Bund i Potten, der kan forebygge at Suppen ikke skal brænde paa Bunden, saa maae man ofte røre i Suppen, medens den koger; jo jævnere den bliver, desto bedre og nærerigere er den; dog maae der ikke bortkoge af Massen, naar ingen unødvendig Jldebrændsel forødes, mere end 1 Pd. 10 Lod, og de øvrige 14 Pd. vil fuldkommen være tilstrækkelig til Mættelse for 7 Personer. Jstedet for gule Erter, kan man overeensstemmende med Aarstiden afvexle med grønne Erter, Rødder, hvidkaal og Roer, istedet for Flesket eller Kiødet kan man tage 1 a 2 Ansioser eller Sild, man kan og komme Løg og Suppeurter der til en Forandring for Smagen. Til denne Suppe spises intet Brød; den mætter og nærer: den ovenstaaende Portion kan her til Lands ei koste meget over 12 s. foruden Jldebrændsel, og med den bespises 7 Mennesker.
Aarhuus Stifts-Tidende, 1800-10-29
Bekiendtgiørelser. Hos en honet Familie her i Byen, modtages hos nette Folkes Pigebørn til Jnformation i alleslags Broderinger med Silke, som og Perlestikkerarbeide med Guld, Sølv og Perler, Tambourinearbeider, og ellers andre Sorter Syeninger, samt kniple baade Blonder og Traadkniplinger, Blomster og Friehaands Tegning, som og i det franske og tydske Sprog, med flere Fruentimmer Netheder. Adresse Contoiret giver Anviisning. Hver et godt suffisant ege Chatol er tilkjøbs, anviser Adresse Contoiret.
Aarhuus Stifts-Tidende, 1800-10-29
Natten imellem den 22de og 23de Octbr. sidst, blev her saa et overordentlig høi Vande, at ei aleene alt mit Mølleværk har taget stor Skade, men endog min Kornlade og alt mit Stuehuus nedsiunken 4 a 5 Tommer. Hauvmølle, den 26de Octbr. 1800. Qvist.
Aarhuus Stifts-Tidende, 1800-10-29
Fra Verner Jensen i Hæst i Trige Sogn, er for en 3 Uger siden, bortkommet en graablattet Koe med 2 hvide Bagføder 11 a 12 Aar gammel, den var Vindhornet, hvem som om samme kan give Oplysning loves en Douceur, og Omkostningerne betalt.
Aarhuus Stifts-Tidende, 1800-10-29
En stor, og feed Stud er bortkommen fra Marcillesborg Mark, den er klippet paa venstre Side med K. hvem som kan give Oplysning eller bringe den til Marcillesborg, betales for Umagen, og om forlanges en Douceur af M. Wad.
Aarhuus Stifts-Tidende, 1800-10-29
En god og stærk Viener Vogn med gode Fædre, overmaade let at trække for 2 Heste er underhaanden tilkjøbs. Anviisningen giver Adresse Contoiret. Anden Auctions=Beløb ved Marselisborg den 25de August sidst, og følgende Dage, efter afgangne Hr. Geheimeraad Baron Gersdorf, er nu forfalden. De som ikke allerede have betalt, erindres derfor at indfinde sig inden den 3die Novbr. førstkommende i det allerseeneste, om Søgsmaal og de deraf flydende Omkostninger vil undgaaes. Holme, den 21de October 1800.
Aarhuus Stifts-Tidende, 1800-10-29
Som Jncassator M. Kierulff.
Aarhuus Stifts-Tidende, 1800-10-29
Da Kiøbmand Johan Hendrich Jordan heri Aarhuus har under 29de September sidst givet sin Boe under Opbud til lovlig Skifte og Deeling imellem hans Creditorer, og vi Undertegnede ere af denne Byes Magistrat udnævnt til at behandle bemeldte Opbudsboe, saa bliver paa Grund heraf, saavelsom den os allernaadigst meddeelte Kongelige Bevilling dateret 1ste October d. A. som inden Retterne er læst og publiceret den 2den og 13de ejusdem, alle og enhver som formeene sig at have noget at fordre hos bemeldte Opbyder og i hans Boe, det være sig enten efter lovlige Pante Obligationer eller andre Gields Beviser og Regnings Krav herved indkaldet for os at anmelde og beviisliggjøre deres havende Fordringer forinden Aar og Dags Forløb, som er den i høistbemeldte Bevilling subpoena præclusi perpetui silentii bestemte peremtoriske Tid; og tiener til Efterretning for Vedkommende, at den første Samling i bemeldte Opbudsboe, skeer i mit Procurator Westergaards Huus, Mandagen den 24de No. vember førstkommende om Eftermiddagen Kl. 3 og følgende Dage og Tider, som ved hver Samling i Boet maatte bestemmes, da enhver skal vederfares Ret efter Loven. Aarhuus, den 17de Octbr. 1800. C. Westergaard. A. Kaarsberg.
Aarhuus Stifts-Tidende, 1800-10-29
Natten imellem den 20de og 21de er hos Jørgen Johansen paa Broberg indbrudt og bortstiaalen endeel Bancosedler, hvorimellem en halv hundrededalersseddel, et gammeldags Lommeuhr af de store med sølv Skive og en liden forgyldt Krands i Midten, samt nogle Fiødpølser, endeel hele Penge, Croner, 2 Mk. Stk. og Frie og Tyve Skillinger, dersom nogen enten ved Pengenes Bytning eller Uhrets Faldbydning, kan opdage Gierningsmanden loves en god Douceur.
Aarhuus Stifts-Tidende, 1800-10-29
Da Forsynet har berøvet mig min Ægtefælle, har jeg som Enkemand nu mere end forhen i min gifte Stand at beobagte, og desaarsag er jeg findet for at lette nogle af Enkestandens Byrder enten underhaanden før den 12te Nov. d. A., eller og ved offentlig Auction benævnte Dags Formiddag Kl. 10, at bortsælge min i Ingerslev Bye, Thiset Sogn tilhørende Bøndegaard, der skylder af Ager og Engs Hartkorn 2 Tdr. 5 Skpr. 3 Fdkr. 1 ni fiortendedeel Alb., og Skovskyld 2 Fdkr. en otte og tyvendedeel Alb. tilligemed det i Gaarden værende Høe og Korn. Med Gaarden kan og følge Konge- og Kirke=Korn- og Qvægtienderne som dertil er indkiøbt. Den er tienlig og beqvem for en honet Familie, da det til Opbyggelse begyndte Stuehuus, allerede er i saadan Stand at det tidlig i Foraaret kan blive færdig til Beboelse; til Gaarden er fortrinlig god Jord og Tørveskiær, Ege= og Bøgeskov samt overflødig Giærselhugst. Liebhaberne ville behagelig henvende dem til Michel Loft eller Christen Erichsen i bemeldte Jngerslev, som, efter min Anmodning, foreviser disse Eiendomme. Wibye, den 22de October 1800. - R. Schiøt.
Aarhuus Stifts-Tidende, 1800-10-29
Bekiendtgiørelse. Da fra mig Undertegned. er bortkommen en sort Hest 9 a 10 Aar gl., med Mærke A 9 paa venstre Bov, den venstre Bagfod er hvid og en liden Ring om høire Bagfod, en lille For toppe og Mank, samt lidt falden i Ryggen. Hvem som om samme kan give nogen Oplysning eller tilveiebringe Eieren samme loves en god Douceur. Aarhuus, den 23de Octbr. 1800. Morten Munch, boendes ved Mølleporten.
Aarhuus Stifts-Tidende, 1800-10-29
Bekiendtgiørelse, da jeg i Dag, foretager min Reise til Hamborg, og agter mig tilbage om en 3 Ugers Tid, med alleslags moderne, alle KramVahre, ja og alleslags Pynt til Damer, dette ville jeg ikke undlade at meddele mine Velyndere, om de ville forunde mig deres Næring som forhen, da de kan vente billigste og prompteste Behandling i alle Maader. Randers, den 22de October 1800. Salomon Moses Oppenheim, min Boepæel er hos S. T. Hr. Controlleur Nachtigall.
Aarhuus Stifts-Tidende, 1800-10-29
En Stud, som formodentlig er bleven borte imellem Randers og Aarhuus, den 12te eller 13de denne Maa o, og er nyelig klippet paa venstre Side med H. samt paa Lænden ved samme Side med V. men som for det meste er udgroet, hvem som giver Oplysning, eller leverer samme til Kiøbmand Jens Bech i Aarhuus loves en Douceur og Umagen betalt.
Aarhuus Stifts-Tidende, 1800-10-29
NB. Ved en Feiltagelse var i forrige Avis anført Mærket Listedet for V. Taler holdne ved en Konfirmations Forretning af Henrich Haar, Residerende Capellan i Greenaae, faaes tilkjøbs hos Hr. Hospitalsforstander Kier i Aarhuus Hr. Postmester Schaldemose i Horsens, Hr. Bogbinder Cortsen i Randers og Hr. Bogbinder Ramshardt i Greenaae, heftet for 8 s. Exemplaret.
Aarhuus Stifts-Tidende, 1800-11-01
Indenlandsk. Paa fremmet Humle, som over Kiel indføres til Danmark, eftergives fremdeles indtil videre en otten deel af den ved Toldforordningen befalede Told. Waysenhuset i Kbhvn, faaer for sin afbrændte Plads, til Raadhuus a. 40,450 Rdr. i Obligation, med 4 Procent Renter og 2 Procent aarlig Afdrag paa Capitalen. Det vil udentvivl blive en herlig Bygning, da dertil endvidere skal kjøbes Grunde af de nærliggende smaae Gader. Af Hr. Schmidt Phiseldek, Medlem af Gen. Land Oekonomie= og Kommerce=Kollegiet er nu i Handelstidenden meddeelt et oplysende Svar paa nogle bemærkninger i London Chronicle af Lord Fitzgerald over den senere Opbringelse af neutrale Skibe, hvilke vrimle at de sorteste Beskyldninger imod Danmark og den danske Regiering, som om vi arbeidede paa at undergrave Storbrittanniens Handelsvelstand, m.v. Hr. Schmidts Svar er lige fuldt af Grundighed og Værdighed. Man seer deraf, at Danmark Skibsfart øiensynligen har aftaget i de seenere Aar, ved det brittiske Gouverne: ments haarde Forholdsregler, og at siden Erklæringen om Blocaden af alle hollandske Havne og indtil Udgangen af August d. A. ere 121 danske Skibe opbragte til engelske Havne, af hvilke kun 19 ere friegivne, 14 kondemmerede og 88 vente endnu deres Dom i første Jnstants. Foruden disse svæve endnu 64 uafgjorte Sager af meget gammel Datum for Over=Appellationsretten.
Aarhuus Stifts-Tidende, 1800-11-01
Den 22de i d. M. havde Hovedstadens Jndbyggere den Glæde, at see den fortienstfulde Søeheelt Kammerherre Bille komme tilbage efter en Fraværelse af meer end 3 Aar. Med Fornøielse sees at hans Helbreds Tilstand synes at være bedre, end man torde haabe det.
Aarhuus Stifts-Tidende, 1800-11-01
Jnterims=Gouverneur Friberg fra Guinea er i forrige Uge kommen til Kbhvn. Han har blandt andet medbragt fra Africa adskillige fremmede Dyr, hvoriblant 2de Tigere som skal være ganske tamme.
Aarhuus Stifts-Tidende, 1800-11-01
J Følge indløbne Beretninger fra Middelhavet, som dog ikke ere ganske afgiørende, har man Haab om, at Tvistighederne med Tunis, ved en truffen Overeenskommelse ere bilagte.
Aarhuus Stifts-Tidende, 1800-11-01
En Sælgekone i Kbhvn., som gik og faldbød sine Vare, mødte forleden Dag den sørgelige Skjebne, at en Tagrende faldt ned paa hende, og saaledes forknuste hendes Hoved, at hun nogle Dage derefter døde.
Aarhuus Stifts-Tidende, 1800-11-01
Den 27 Octbr. ankom en Commando Husarer til Helsingøer, der ere bestemte til Strandvagt for at forhindre Landning af Fartøier, som komme fra Middelhavet, forinden de ere visiterede.
Aarhuus Stifts-Tidende, 1800-11-01
En af vore Vestindiefarere siger Rygtet i Kbhvn. skulle være forulykket ved de norske Kyster. Det skal være det samme Skib hvorpaa Assessor Collet med flere fra Kbhvn., som agtede at reise til Vestindien, befandt sig. " Rygtet medbringer dog den behagelige Efterretning tillige, at alle Folkene skulle være reddede.
Aarhuus Stifts-Tidende, 1800-11-01
Man vil have Efterretning om, at Engelænderne have bemægtiget sig 2de danske Skibe, som vare bestemte med Foræringer til Algier og Tunis, og at de have indbragt dem til Portmahon. Skulde dette vær grundet, saa har man dog Aarsag til at haabe, at de engelske Regiering vist vil søge at forekomme alle vi dere Følger af denne Begivenhed.
Aarhuus Stifts-Tidende, 1800-11-01
J Jarlsberg Grevskab i Norge, hvor man i Mand Minde ikke kan erindre at have maattet spise det saa kaldede Barkebrød, har man allerede i Aar maatte gribe til dette Middel. Af Breve fra Norge erfaret ogsaa, at man i adskillige Egne der maae give 9 a 10 Rdr. for en Tønde Rug, hvilken Priis nok kan afholdt Bønden fra at tænke paa Rugbrød.
Aarhuus Stifts-Tidende, 1800-11-01
En Gallease fra Kbhvn., ført af Skipper Bergmann, kommende fra Bordeaux til Lybeck, er strandet ved Høganess.
Aarhuus Stifts-Tidende, 1800-11-01
J Bergen koster Hveden 10 Rdr., beste Østersøisk Rug 9 Rdr., Rostokker Rug 8 Rdr.
Aarhuus Stifts-Tidende, 1800-11-01
Aarhuus. Den 30te Octbr. blev mig af en veltænkende Søemand leveret 1 Rdlr. for en god og lykkelig Reise, fordenne Gave takkes skyldigst paa de Fattiges Vegne. Aarhuus den 1ste November 1800. Jens Fugl.
Aarhuus Stifts-Tidende, 1800-11-01
Skipper Rasmus Hamborg agter og 8 a 10 Dage at afseile herfra til Kbhvn. og medtager Fragtgods og Passagerer; man behager at henvende sig til Christian Hansen, Havnefoged.
Aarhuus Stifts-Tidende, 1800-11-01
Skipper Søren Buchtrup agter om 10 a 12 Dage, igien at afseile til Kiøbenhavn og medtager Stykgods og Passagerer.
Aarhuus Stifts-Tidende, 1800-11-01
Udenlandsk. Tydskland. Statsvicecansleren Grev Cabenil er egentlig først den 16de afreist fra Wien til Luneville. Han gaaer først til det franske Hovedqvarteer for at faae vis Underretning om der kommer en engelsk Underhandler til Luneville. Skulde dette ei skee, vil han dog begive sig derhen, for at underhandle om en separat Fred.
Aarhuus Stifts-Tidende, 1800-11-01
Efter Obergeneral Moreaus Befaling skal nu de 2 Festninger Ulm, Jngolstadt og Phillipsburg sleifes, med hvilken sidste man allerede den 19de Octbr. har gjort Begyndelse. Hoventwiel skal og sleifes.
Aarhuus Stifts-Tidende, 1800-11-01
Den østerrigske Armee i Tydskland er i Nederøsterrig saaledes fordeelt, at den hele Troppemasse inden 10 Dage kan forene sig i et mægtig Heelt. Alle Regimenter ere fuldtallige, mange endog overcomplette.
Aarhuus Stifts-Tidende, 1800-11-01
Efter den Nassauiske Fredstractat bliver den Summ130000 Livres udbetalt til General Angereau, hvoraf Dillenburg har paataget sig at udbetale det halve og U singen og Weilburg det andet halve. Arvestatholderen har da nu som Tydsk Rigsfyrste Fred med Frankrig. Den 20de Octbr. undertegnede Angereau Fredstractaten med Fyrsten af Neuwied og Wiedrunkel i Offen bach. Dette er den 6te Fredstractat som Angereau paa en Tid af 5 Uger har afsluttet. Ungarn stiller 72,325 Mand, og Bøhmen 40,678. Mand, som omtrent i Førstningen af indeværende Maaned skulle være færdige at marschere til Armeen.
Aarhuus Stifts-Tidende, 1800-11-01
Frankrig. Følgende meere omstændelige Efterretning over det opdagede Mordcomplot imod den første Consul er nu bekiendtgjort: Bonapartes Geheime-Secretair Bourienne fik et Brev, hvori ham meldtes, at man ville opdage ham Ting af Vigtighed. Han lod Overbringeren kalde til sig. Denne sagde ham: "At Bonapartes Liv var i Fare, 8te Personer havde besluttet at myrde ham. Han var een af disse. Hans Samvittighed tvang ham til denne Bekiendelse." Bourienne bragte ham til Politieministeren, som spurgte ham om Dagen var bestemt? Endnu ei, svarede han, da de Sammensvorne vil være 12. Ministeren svarede: Det er let at skaffe dem 4 Personer, til, der skal anstille sig som de vil tage Deel i deres Forretagende, og hvorved deres hele Plan skal blive tilintetgjort. Den som havde opdaget dette Foretagende fik Commission at forestille disse 4 Personer. De bleve antagne og hver af dem fik 30 Louisdorer hos en bekiendt Mand. Alle 12 forsamlede sig hos en Spisevært, og efter Maaltidet blev bestemt at Mordet skulle udføres den første Dag Opergen Horatierne blev forestillet, i det Haab, at der da ville blive stor Trængsel, og at de, ved at anlægge Jld, ville formere Uordenen. Dagen kom. Politieministeren gav den første Consul Efterretning om alt, og spurgte tilsidst: Hvad skal vi, hvad vil De giøre, Bonaparte svarede: Jeg gaaer i Operaen. Den ham ledsagende Vagt blev fordoblet. Hans Gemahlinde mærkede det, og spurgte om Aarsagen. Han svarede. Der vil blive stor Trængsel i Dag, jeg vil have flere Mennesker omkring mig. Da hun i Logen bemærkede at Politieministeren og Politiepræfecten med flere Personer løb ud og ind med betænkelige Miner, spurgte hun om Aarsagen dertil. Han svarede: "Det er intet, vær Du kun opmærksom paa Stykket." Et Øieblik derefter bragte Politieministeren ham Efterretning om, at Morderne vare arresterede, og at man havde fundet Dolke og phosphorske Lunter hos dem. Foruden de sidste ommeldte ere nu ogarresterede: Den romerske Exhertug, Bonelli, Corserne Moltedo og Brødrene Arena, den bekiendte Terrorist, General Rosiguel og forhenværende Medlem af Revolutionstribunalet Chretien, desuden 60 andre. Demerville har forhen været Secretair hos Barrere.
Aarhuus Stifts-Tidende, 1800-11-01
General Vaubois er ankommen til Paris fra Malta derimod er Exminister Carnot afreist til St. Omer, for at henleve sin Tid i Eensomhed paa hans Kones Landgods. og Moyenvie, saa at man nu daglig kan have en Postamtet har foranstaltet en nye Coureer mellem dette J Luneville er der nu indrettet 3 Telegrapher, og Coureer fra Paris, deels over Chalons og Nanco, deels over Mes og Moyenvic. Efter Borgerskabets Opgivende er der 300 Logier i Beredskab for Fremmede og for Grev Cobenzi staaer en Æresvagt af 50 Mand i Beredskab.
Aarhuus Stifts-Tidende, 1800-11-01
Engeland. Den 20de Octbr. er en Gesandt fra Deyen i Algier ankommen til Ramsgate, hvor han strax er stegen i Land uden at holde Quarantaine. Armementet under General Pulteney er passeret Sundet ved Gibraltar og taget Coursen til Lissabon.
Aarhuus Stifts-Tidende, 1800-11-01
Blant Lord Nelsons Bagage som er kommen til London, befinder sig og hans Liigkiste, som han har ladet sig giøre af Skibet Orients Stormast, der fløy i Luften i Slaget ved Abukir.
Aarhuus Stifts-Tidende, 1800-11-01
Adskilligt. Canton Zürich, som kun har et Antal af 163,139 Mennesker, har fra 1798, da de franske Tropper rykkede ind i Landet til Aarets Udgang 1799, lidt Skade for 14,564,485 Franker.
Aarhuus Stifts-Tidende, 1800-11-01
Moniteuren bekiendtgiør nu officiel at Toussainskonverture har faaet Overhaanden paa St. Domingo, og erklæret sig for den franske Republik.
Aarhuus Stifts-Tidende, 1800-11-01
Da Moreau den 18de October kom til Paris, var Bonaparte just i Statsraadet. Han forlod samme strax, for igien at trykke sin Moreau i sine Arme. Under Samtalen i hans Cabinet, blev just et Par, med Brillanter, rigt besatte Pistoler indbragt. "De kommer meget beleilig, sagde Bonaparte, i det han overleverede Generalen dem, og sagde derpaa til sin Broder Lucien, Man maae lade 1 eller 2 af hans Feldtslage udgrave derpaa, men ikke alle, ellers ville Diamanternes Glands blive fordunklede.
Aarhuus Stifts-Tidende, 1800-11-01
Den ryggesløse Billedhugger Cerachi, var Hovedmand for den Revolution i Rom, der gjorde Pave Pius den 6te saa ulykkelig.
Aarhuus Stifts-Tidende, 1800-11-01
Borger Firmin Didot i Paris, har stukken en nye Slags skiønne grædske Bogstaver, som ere regelmæssig gere og behageligere for Øiet end de hidtil brugte. Han har med samme trykt et Fragment af Tyrtæus, og overleveret denne Prøve til National-Jnstitutet.
Aarhuus Stifts-Tidende, 1800-11-01
Viinhøsten vil i Aar i det hele Langueder blive en tredie Deel ringere end forrige Aar, derimod vil Qualiteten blive meget bedre, hvortil den vedvarende Tørke har bidraget.
Aarhuus Stifts-Tidende, 1800-11-01
Jmellem den ulykkelige Tippo Saibs Bøger, som nu ere ankomne til Engeland, befinder sig ogsaa en hvori han pleiede at optegne sine Drømme. For at betegne det Krigerske og Grusomme i denne Fyrstes Karacteer, tillægger man ham dette Mundheld: "jeg vil hellere leve 2 Dage som en Tiger, end 100 Aar som et Faar.
Aarhuus Stifts-Tidende, 1800-11-01
Ved en overordentlig Leilighed har man i Constantinopel faaet den Efterretning fra Egypten, at Storvissiren har sluttet en Vaabenstilstand med den franske Overgeneral, for at fornye den af General Kleber forhen undertegnede Convention.
Aarhuus Stifts-Tidende, 1800-11-01
Nogle hollandske Vagtskibe har ved Deltzyl taget en engelsk Cutter paa 18 Kanoner, som havde vovet sig for nær Landet. En fransk Lugger, har paa samme Høide, ligeledes taget en engelsk Cutter paa 10 Kanoner, og opbragt samme til Harlingen.
Aarhuus Stifts-Tidende, 1800-11-01
En Jtaliener, som i lang Tid har opholdt sig i Tyrol, er som Spion bleven hængt i Jnspruck. Blant hans Papirer har man funden en Optegnelse paa alle de velhavenste Familier i Landet, saavelsom en Plan over den hele Lechdahl.
Aarhuus Stifts-Tidende, 1800-11-01
J den 815de Trækning i Kbhvn, er udtrukken følgende Nummere: 49. 33. 3. 62. 45.
Aarhuus Stifts-Tidende, 1800-11-01
Bekiendtgiørelser. Alle de, som maatte have noget at fordre udi Vertshuusmand Christen Jensen Meilbyes Fallitboe her i Byen, bliver herved med 12 Ugers Varsel indkaldede for os som Skifteforvaltere udi bemelte Boe, at anmelde og beviisliggjøre deres havende Fordringer. Aarhuus den 30te Octbr. 1800. N. Hvid. L. P. Risom.
Aarhuus Stifts-Tidende, 1800-11-01
At Skiftet efter her i Aarhuus afdøde Peruqvemager Christen Schæffer, bliver foretaget og om mueligt sluttet paa Aarhuus Byetingsstue, Torsdagen den 11te Decb. næstkommende Formiddag Kl. 10 slet, det bliver til Creditorernes og andre vedkommendes Efterretning, herved bekiendtgjort. Aarhuus den 31te October 1800. N. Hviid. L. P. Risom.
Aarhuus Stifts-Tidende, 1800-11-01
Onsdagen den 5te November næstkommende om Formiddagen Klokken 10 slet, sælges paa Constantinsborg, ved offentlig Auction, en betydelig Deel gammel Bygnings-Materialier af Fuhr og Eeg, saasom : Spær, Hahnbielker, Leder, Stolper, Løsholter, Stiver, Plankestykker m.v. alt efter de Conditioner som paa Auctionsstædet bekiendtgiøres. Aarhuus den 30te October Svitzer.
Aarhuus Stifts-Tidende, 1800-11-01
Mandagen den 10de November næstkommende, Formiddag Kl. 10 slet bliver paa Aarhuus Raadstue ved offentlig Auction bortsolgt 3 Stkr. Sprøitestanger, som vel ikke til Byens Sprøiter længere ere brugelige; men ventes at kunne ved Omsyening blive tienlige til andre Sprøiter. Aarhuus den 1ste November 1800.
Aarhuus Stifts-Tidende, 1800-11-01
Natten imellem den 18de og 19de October sidst, er fra mig bortgaaet, en liden sort Hoppe, uden Aftegning, som er i 8te Aar, og 9 et halv Qvateer, høi. Bemeldte Hoppe er den 19de October kommet over Aabroe og seet paa Longe Mark imod Randers: men siden den Tiid har jeg ei kundet faae Spor paa samme.
Aarhuus Stifts-Tidende, 1800-11-01
Enhver som maatte overkomme ovenmeldte Hoppe, og behagelig derom vil give mig Oplysning, skal foruden de medgaaende Omkostninger blive betalt en Douceur af 2 Rdr. af Eieren. Hagenstrup Mølle ved Aabroe, den 31te October 1800. M. Alstrup.
Aarhuus Stifts-Tidende, 1800-11-01
J allerunderdanigst Følge Kongelig Proclama af 2den October sidst, som er læst ved Overretten og vedkommende Værneting, indkaldes herved af os som SkifteCommissarier efter afgangne Birkedommer og Ober Jnspecteur Niels Hutfeldt Bagge paa Frysendahl, med Aar og Dags Varsel, sub poena præclusi et perpetusilentii, alle dem som formene sig, at have noget at fordre efter bemeldte Afdøde, at fremkomme med deres Paastande, og deres havende Krav inden foreskrevne Tids Forløb at anmelde og beviisliggiøre. Bøller og Snorum den 29de October 1800. N. Borch. N. Saabye, Herredsfoged. Forvalter.
Aarhuus Stifts-Tidende, 1800-11-01
J Følge Kongl. allernaadigst Privilegium, dateret 17de Octbr. d. A., agter jeg ved næste Aars Begyndelse, og siden fremdeles aarlig, at udgive en Danske Hof= og Stats, Calender, eller Fortegnelse over samtlige Collegier, Departementer, &c. civile, og militaire Embedsmænd og andre Betiente i Danmark, Norge og Hertugdømmene, m. v. udi samme Format, som den tydske Stats-Calender. Ligeledes udgiver jeg paa samme Tid en Griftlig Stats-Calender, eller Fortegnelse over samtlige Geistlige Embedsmænd, &c., ligesom den hidtil udkomne Geistlige Stat, Saavidt Tidens Korthed i Aar tillader det, skal begge Calenderne strax blive forøgede med adskillige Tillæg og Berigtigelser, ligesom og paa andre Steder aldeles forandret. Stederne hvor disse kan erholdes, skal nærmere blive bekiendtgjort. Hans Henrich Frost, Cancellie Secretair og Registrator i det Kongl. Danske Cancellie.
Aarhuus Stifts-Tidende, 1800-11-01
Den 31te October om Aftenen, er 3 Koer bortgaaet fra Marsilisborg Mark, som var klippet med Me paa venstre Side, hvem som om samme kan give nogen Oplysning bedes at tilkendegive det for C. Faurschou; som betaler alle Omkostningerne paa samme.